als_Latn dik_Latn sag_Latn
Kina dhe Shqipëria kanë perspektiva të gjera bashkëpunimi në fushën e energjetikës, të industrisë minerare, bujqësisë apo edhe infrastrukturës”, deklaroi Kryeministri kinez Li Keqiang në takimin e zhvilluar sot me Kryeministrin Edi Rama.
Kreu i Ekzekutivit shqiptar po zhvillon një vizitë dy ditore në Kinë në kuadër të Forumit Veror të Davosit në Tianjin të Kinës Veriore.
Sikurse bën të ditur edhe Radio e Jashtme e Kinës, Li Keqiang u shpreh në takim se Kina i kushton vëmendje të madhe miqësisë tradicionale me Shqipërinë.
Kreu i qeverisë kineze theksoi se Kina është e gatshme të importojë më shumë produkte cilësore bujqësore dhe minerare nga Shqipëria dhe përkrah pjesëmarrjen e kompanive kineze në ndërtimin e infrastrukturës shqiptare, veçanërisht në ndërtimin e autostradës që lidh Shqipërinë dhe Maqedoninë.
Kryeministri shqiptar Edi Rama u shpreh nga ana e tij se marrëdhëniet mes dy vendeve kanë pasur një zhvillim pozitiv dhe projektet përkatëse të bashkëpunimit janë realizuar në mënyrë të qëndrueshme.
Ai tha se Shqipëria dëshiron të thellojë miqësinë tradicionale me Kinën dhe të zgjerojë bashkëpunimin me përfitime të ndërsjella. Qeveria shqiptare i mirëpret kompanitë kineze të investojnë në Shqipëri dhe do t’u ofrojë atyre lehtësi. Rama vuri në dukje po ashtu se bashkëpunimi i Kinës me vendet e Europës Qendrore e Lindore ka arritur rezultate pozitive dhe kërkoi forcimin e këtij bashkëpunimi, në të mirë të nxitjes së paqes e zhvillimit në këtë rajon
als_Latn als_Latn als_Latn als_Latn als_Latn als_Latn